26/12/2022 | Administración LocalMunicipal
Bergondo
Secretaría
Aprobación bases xerais e específicas reguladoras do proceso selectivo para cubrir unha praza vacante de persoal laboral, polo proceso extraordinario de estabilización de emprego temporal ao abeiro do artigo 2.1 e 2.4 da Lei 20/2021, de 28 de decembr

Anuncio aprobación bases xerais e específicas que regularán o proceso selectivo para cubrir a praza vacante de persoal laboral, polo proceso extraordinario de estabilización ao abeiro do artigo 2.1 e 2.4 da Lei 20/2021, de 28 decembro ANUNCIO Por Resolución da alcaldía-presidencia núm.1419/2022, do 20 de decembro, aprobáronse as bases xerais e específicas reguladoras da convocatoria e proceso selectivo referente á praza incluída na Oferta Pública de Emprego extraordinaria para a estabilización do emprego temporal do Concello de Bergondo do ano 2022 aprobada por Resolución desta alcaldía núm.543/2022, do 18 de maio (BOP núm.97 do 24.05.2022 e DOG núm.101 do 27.05.2022), ao abeiro do artigo 2.1 e 2.4 da Lei 20/2021, do 28 de decembro, de medidas urxentes para a redución da temporalidade no emprego público, e que a continuación se transcriben literalmente: BASES XERAIS QUE REGULARÁN A CONVOCATORIA DO PROCESO SELECTIVO CORRESPONDENTE Á PRAZA DE ESTABILIZACIÓN DE EMPREGO TEMPORAL DO CONCELLO DE BERGONDO INCLUÍDA NA OFERTA DE EMPREGO PÚBLICO EXTRAORDINARIA DE 2022, AO ABEIRO DO ARTIGO 2.1 E 2.4 DA LEI 20/2021, DE 28 DE DECEMBRO 1ª. Habilitación legal A Directiva 1999/70 CE do Consello, do 28 de xuño de 1999, relativa ao Acordo Marco da CES, a UNICE e o CEEP sobre o contrato de duración determinada, (en diante, o Acordo Marco), tivo e ten unha importante incidencia no ordenamento xurídico español e, por tanto, na evolución da xurisprudencia. O Acordo Marco destaca no seu preámbulo a preeminencia da contratación indefinida como «forma máis común de relación laboral» e persegue dous grandes obxectivos: por unha banda, mellorar a calidade do traballo de duración determinada garantindo o respecto ao principio de non discriminación e, por outra, establecer un marco para evitar os abusos derivados da utilización de sucesivos contratos ou relacións laborais de duración determinada. A taxa de temporalidade rexistrada no emprego público é xa superior á rexistrada no sector privado. Esta situación non só afástase de forma manifesta do modelo de función pública configurado pola nosa Constitución Española, senón que compromete a adecuada prestación dos servizos públicos, na medida en que a temporalidade impide articular políticas de recursos humanos dirixidas a garantir a calidade dos servizos públicos. A necesidade de dar respostas a este problema determinou que o Plan de Recuperación, Transformación e Resiliencia (en diante, PRTR), xa avaliado favorablemente pola Comisión Europea na Proposta de Decisión de Execución do Consello, do 22 de xuño de 2021, relativa á aprobación da avaliación do citado Plan, contemple no seu compoñente 11, relativo á Modernización das Administracións Públicas, a reforma referida á redución da temporalidade no emprego público. Isto supón un antes e un despois á hora de afrontar as reformas estruturais de calado para adaptar e facer máis eficiente o funcionamento das Administracións Públicas, o seu réxime xurídico e a ineludible planificación da xestión dos recursos humanos para garantir a prestación duns servizos públicos de calidade. A resposta do lexislador nacional é a Lei 20/2021, do 28 de decembro, de medidas urxentes para a redución da temporalidade no emprego público, ten por obxecto situar a taxa de temporalidade estrutural por baixo do 8% no conxunto das Administracións Públicas, actuando a reforma en tres dimensións: adopción de medidas inmediatas para remediar a elevada temporalidade existente, articulación de medidas eficaces para previr e sancionar o abuso e a fraude na temporalidade a futuro e, por último, potenciación da adopción de ferramentas e unha cultura da planificación para unha mellor xestión dos recursos humanos. Para iso, e entre outras medidas, prevé que teña lugar un proceso de estabilización do emprego temporal nas Administracións Públicas, que estrutúrase en dúas canles principais: 1. Por unha banda, autorízase un terceiro proceso de estabilización de emprego público, adicional aos que regularon os artigos 19. un.6 da Lei 3/2017, do 27 de xuño, de orzamentos xerais do Estado para o ano 2017, e 19. un.9 da Lei 6/2018, do 3 de xullo, de orzamentos xerais do Estado para o ano 2018, que incluirá as prazas de natureza estrutural que, estean ou non dentro das relacións de postos de traballo, cadros de persoal ou outra forma de organización de recursos humanos, estean recollidas nas distintas administracións públicas e, estando dotadas orzamentariamente, estivesen ocupadas de forma temporal e ininterrompidamente polo menos nos tres anos anteriores ao 31 de decembro de 2020.2. En canto ao sistema selectivo establecido para o desenvolvemento dos procesos selectivos derivados deste proceso extraordinario de estabilización do emprego temporal, sinala o artigo 2.4 da Lei 20/2021, do 28 de decembro, de medidas urxentes para a redución da temporalidade do emprego público, que aquel será o de concurso-oposición, cunha valoración da fase de concurso dun 40% da puntuación total, na que se terá en conta maioritariamente a experiencia no corpo, escala, categoría ou equivalente de que se trate podendo non ser eliminatorios os exercicios da fase de oposición, no marco da negociación colectiva prevista no artigo 37.1 c) do TREBEP. En porén, a disposición adicional sexta da dita Lei sinala que as Administracións Públicas convocarán, con carácter único e excepcional e de acordo co previsto no artigo 61.6 e 7 do TREBEP, polo sistema de concurso, aquelas prazas que, reunindo os requisitos establecidos no artigo 2.1, estivesen ocupadas con carácter temporal de forma ininterrompida con anterioridade ao 1 de xaneiro de 2016. Estes procesos, que se realizarán por unha soa vez, poderán ser obxecto de negociación en cada un dos ámbitos territoriais da Administración do Estado, Comunidades Autónomas e Entidades Locais e respectarán, en todo caso, os prazos establecidos nesta norma. A base desta excepcionalidade na valoración do mérito e capacidade xa ven reflexada no preámbulo da Lei 20/2021, do 28 de decembro, que sinala que sobre este concurso como proceso excepcional, cabe traer a colación a doutrina fixada polo Tribunal Constitucional sobre o principio de igualdade no acceso aos cargos e empregos públicos (artigo 23.2 CE), que unicamente pode ser exceptuada por razóns excepcionais e obxectivas. Ademais, este acceso ha de ordenarse de maneira igualitaria na convocatoria mediante normas abstractas e xenerais co fin de preservar a igualdade ante a lei da cidadanía, o que obriga ao lexislador e á Administración para elixir regras fundadas en criterios obxectivos e presididos polos canons de mérito e capacidade que o artigo 103.3 CE dispón (SSTC 67/1989, 27/1991 e 60/1994). Entre as condicións que, de acordo coa xurisprudencia constitucional, han de darse para que non caiba apreciar infracción algunha do principio de igualdade de acceso a cargos e empregos públicos do artigo 23.2 da Constitución atópanse, en primeiro lugar, que se trate dunha situación excepcional; segunda, que só se acuda a este tipo de procedementos por unha soa vez, pois doutro xeito perderíase a súa condición de remedio excepcional e terceiro, que dita posibilidade estea prevista nunha norma con rango legal (STC 12/1999, do 11 de febreiro de 1999). Afirma a propia Lei, que coa disposición adicional sexta dáse amparo normativo ao concepto xurisprudencial de interinidade de longa duración superior a cinco anos, que polo seu carácter de normativa básica, resulta de aplicación ao conxunto das Administracións Públicas e garante a igualdade en todo o territorio. A previsión contida na Lei para que as Administracións Públicas poidan convocar o concurso extraordinario e excepcional para aquelas prazas ocupadas temporalmente durante cinco anos ou máis, cumpre cos antedichos requisitos xurisprudenciais que ademais, en todo caso, é razoable, proporcionada e non arbitraria, afectando a todas as prazas de carácter estrutural ocupadas de forma temporal e ininterrompida con anterioridade ao 1 de xaneiro de 2016 como consecuencia das taxas de reposición cero dos exercicios 2012 ao 2015, que provocaron a imposibilidade de incorporar, ás correspondentes ofertas de emprego público, as prazas que neses momentos estaban a ocuparse en réxime de interinidade. Así, entre outras, a sentenza do Tribunal Supremo 2186/2019 do 24/06/2019, xa indicaba que “non parece arbitrario atribuír distinta puntuación á experiencia previa na Administración segundo adquiriuse na mesma á que pertence a praza convocada ou a outra diferente. Aínda podendo haber elementos comúns entre unha e outra, non cabe dúbida de que non é o mesmo o contexto organizativo e funcional correspondente nin de que tampouco coinciden, en principio, as competencias e funcións nin a normativa para aplicar. Por tanto, mediando esas diferenzas non é irrazonable que tamén difira a puntuación”. 2ª. Contido e ámbito de aplicación Estas Bases Xerais teñen por obxecto regular as convocatorias para cubrir a praza de traballo vacante no cadro de persoal laboral fixo do Concello de Bergondo relativa ao proceso extraordinario de estabilización de emprego temporal, de conformidade co disposto no artigo 2.1 e 2.4. da Lei 20/2021, de 28 de decembro, de medidas urxentes para a reducción da temporalidade no emprego público, resultando de aplicación á praza incluida na Oferta extraordinaria de Emprego público de 2022 do Concello de Bergondo, publicaba no BOP núm.97 do 24 de maio de 2022 e no DOG núm.101 do 27 de maio de 2022, que se indican na seguinte Base. As condicións específicas de cada proceso selectivo regularanse nas bases de cada unha da correspondente convocatoria, conforme aos criterios acordados mediante negociación colectiva e dos cales emanan as presentes bases xerais 3ª. Praza a convocar. Identificación e comunicación da praza convocada.1. A praza vacante que rexerá estas Bases Xerais é a prevista na oferta de emprego público extraordinaria 2022 para a estabilización de emprego temporal, aprobada por Resolución de Alcaldía número 543/2022, do 18 de maio, e publicada no BOP núm.97 do 24 de maio de 2022 e no DOG núm.101 do 27 de maio de 2022, relacionada a continuación: Persoal laboral Na convocatoria do proceso extraordinario de estabilización regulado nas presentes bases deberase indicar esta circunstancia, a OEP da que deriva e que a convocatoria e cobertura da praza realizase ao abeiro do artigo 2.1 e 2.4 da Lei 20/2021.2. Nas prazas cubertas temporalmente que se vaian a cubrir polos procesos de estabilización regulados nas presentes bases, identificaranse concretamente as prazas obxecto de estabilización polo código/número/referencia identificativos dos postos de adscrición/vinculación da Relación de postos de traballo do Concello de Bergondo 3. Coa finalidade de identificar os supostos persoais directamente afectados polos procesos de estabilización regulados nas presentes bases e garantir o seu efectivo coñecemento aos efectos de participación, cobertura e no seu caso cese e indemnización, así como daqueloutros efectos oportunos e derivados da Lei 20/2021 e restante normativa aplicable, deberase cursar comunicación/aviso ao persoal ocupante das prazas convocadas ao abeiro destes procesos de estabilización e/ou cuxa relación de servizo/laboral poida finalizar/extinguirse como consecuencia da dita convocatoria e a cobertura por outra persoa. Dita comunicación realizarase de forma individual, mediante medios que garantan a acreditación/constancia formal e fidedigna da súa efectiva realización, e trala aprobación polo órgano municipal competente da correspondente convocatoria, sen prexuízo da súa posterior e pertinente publicación oficial.4ª. Requisitos dos aspirantes 1. Para seren admitidas e participar na convocatoria do proceso selectivo de estabilización regulado nas presentes bases, as persoas aspirantes deberán reunir os requisitos básicos e xerais sinalados a continuación, sen prexuízo daqueloutros concretos que, de ser o caso, se poidan contemplar nas respectivas convocatorias e bases específicas: a) Ter a nacionalidade española ou algunha outra que, con arranxo ao disposto no art.57 do Texto Refundido da Lei do Estatuto Básico do Empregado Público (TREBEP) e no art.52 da Lei 2/2015, de 29 de abril, de Emprego Público de Galicia (LEPG) e restante normativa concordante, permitan o acceso á praza convocada b) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas. c) Ter cumpridos os dezaseis anos de idade e non exceder, se é o caso, da idade máxima e xeral de xubilación forzosa, sen prexuízo daqueloutras concretas previsións e idades aplicables no seu caso e segundo a praza convocada, consonte a normativa específica/sectorial de referencia d) Posuír as titulacións que para cada praza se requiran nas respectivas convocatorias e bases específicas, ou estar en condicións de obtelas antes do remate do prazo de presentación de solicitudes de participación. No caso de que as ditas titulacións se obtivesen no estranxeiro, deberase ter concedido a correspondente credencial de homologación segundo a normativa vixente ao respecto. e) No caso de prazas de persoal funcionario, non estar separada ou separado mediante expediente disciplinario do servizo de ningunha administración pública, nin atoparse en situación de inhabilitación para emprego ou cargo público de carácter absoluto ou especial que imposibilite a ocupación e desempeño da praza. No caso de prazas de persoal laboral, non ter sido despedido/a mediante expediente disciplinario de ningunha administración pública, nin atoparse en situación de inhabilitación para emprego ou cargo público de carácter absoluto ou especial que imposibilite a ocupación e desempeño da praza convocada. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, neste Estado, nos mesmos termos, o acceso ao emprego público. f) Estar en posesión do CELGA, ou acreditación do coñecemento de lingua galega equivalente que, para cada praza, se requira nas correspondentes convocatorias e bases específicas; ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos da Orde de 16 de xullo de 2007 e da Orde de 10 de febreiro de 2014, que modifica a anterior). En todo caso, e con arranxo ao previsto no art.51.2 da Lei de emprego público de Galicia, os/as aspirantes que non acrediten o anterior, deberán realizar unha proba de conformidade coa base 5.3. g) Cumprir cos requisitos legais aplicables en cada momento para o acceso a profesións, oficios e/ou actividades que impliquen contacto habitual con menores. Así, e de conformidade co art.13.5 da Lei Orgánica 1/1996, do 15 de xaneiro, de protección xurídica do menor, será requisito para o acceso a profesións, oficios e/ou actividades que impliquen contacto habitual con menores e o seu exercicio, non estar condenado por sentenza firme por algún delito contra a liberdade e indemnidade sexual. Aos ditos efectos, para prazas comprendidas nas anteditas profesións, oficios e/ou actividades, as persoas aspirantes deberán acreditar non ter sido condenado por ningún dos delitos anteditos mediante certificación negativa emitida polo Rexistro Central de delincuentes sexuais. h) Ter ingresado na conta bancaria do Concello de Bergondo, IBAN ES95 2080 0045 9831 1000 0071 a taxa fixada como dereitos de exame, de conformidade coa base 7ª das presentes bases. i) Aqueloutros requisitos/condicións concretos de participación que, de ser o caso, e por razón das características/natureza das prazas e/ou da normativa específica ou sectorial aplicable, se poidan fixar nas respectivas convocatorias e bases específicas, adecuándoas, no que proceda, ao previsto nas presentes bases xerais.2. Todos os requisitos sinalados no apartado anterior deberán posuílos os aspirantes o día que remate o prazo para presentar as solicitudes e conservalos na data do seu nomeamento como persoal funcionario de carreira ou formalización da contratación do persoal laboral fixo.5ª. Sistema de selección. Desenvolvemento e cualificación 1. O sistema de selección para acceder praza será o sistema excepcional de concurso-oposición previsto no artigo 2.1 e 2.4 da Lei 20/2021 de 28 de decembro, de medidas urxentes para a reducción da temporalidade no emprego público e de acordo co que establezan as correspondentes bases específicas da convocatoria, segundo se indica na base terceira para a praza ofertada.2. Sistema selectivo concurso- oposición. A puntuación máxima será de 100 puntos.2.1. A fase de concurso, previa a de oposición, non terá carácter eliminatorio e consistirá na valoración de méritos profesionais e méritos de formación. A valoración destes méritos suporá un 40% da puntuación máxima alcanzable no proceso selectivo. Os puntos obtidos na fase de concurso non se poden empregar para superar a fase de oposición. Dado o carácter extraordinario e específico da estabilización do emprego temporal, na valoración de méritos terase en conta maioritariamente a experiencia na escala, subescala, clase, categoría profesional ou equivalente de que se trate na correspondente convocatoria, nos seguintes termos: 2.1.1. A. Experiencia profesional: ata un máximo de 36 puntos, valorándose os servizos efectivos prestados ata a data de finalización do prazo de presentación de solicitudes de participación na convocatoria, do seguinte xeito: a) Servizos efectivos prestados na Administración Local, en prazas do mesmo corpo, escala, subescala ou categoría á que se pretende acceder: 0,34 puntos por cada mes completo b) Servizos efectivos prestados na Administración Local, noutros corpos, escalas, subescalas ou categorías diferentes á praza á que se pretende acceder: 0,19 puntos por cada mes completo c) Servizos efectivos prestados noutras Administracións Públicas distintas da Local, en prazas do mesmo corpo, escala, subescala ou categoría á que se pretende acceder: 0,19 puntos por cada mes completo d) Servizos efectivos prestados noutras Administracións Públicas distintas da Local, noutros corpos, escalas, subescalas ou categorías diferentes á praza á que se pretende acceder: 0,17 puntos por cada mes completo 2.1.1. B. Méritos de formación: ata un máximo do 4 puntos, valorándose a realización de cursos homologados, polas diferentes Administracións Públicas, ou outras entidades do sector público, ou os realizados no ámbito da formación para o emprego ou os acordos de formación continua cuxo contido estea relacionado coas funcións propias da praza obxecto da convocatoria, e os considerados transversais polo seu interese para todos os postos: os de coñecemento da lingua galega, prevención de riscos, dereitos e deberes dos empregados públicos, igualdade, protección de datos, atención ao cidadán e comunicación, protección do medio ambiente desde o ámbito laboral e os de contido ofimática. Valoraranse só os cursos realizados nos últimos 10 anos anteriores á data de finalización do prazo de presentación de solicitudes de participación na convocatoria, agás os de coñecemento da lingua galega, que valoraranse en calquera caso, con independencia do ano no que se realizasen. Non serán obxecto de valoración os títulos que se esixan como requisito para o acceso a cada convocatoria. Para o grupo de titulación, as horas requiridas para acadar a puntuación máxima será: Grupo IV: 40 horas (0,1 punto/hora) Contra os resultados da puntuación provisional obtida na fase de concurso as persoas aspirantes poderán presentar reclamación ante o órgano de selección nun prazo de 3 días hábiles contados desde o día seguinte a súa publicación. Á vista das reclamacións presentadas o órgano de selección aprobará e publicará as puntuacións definitivas.2.1.2. Os méritos valoraranse con referencia á data de finalización do prazo de presentación de solicitudes de participación no proceso. Ningún dos requisitos fixados para a participación nas convocatorias dos diferentes procesos selectivos de estabilización regulados nas presentes bases poderán ser considerados e valorados, tamén, como mérito do concurso.2.1.2. A. A experiencia profesional acreditarase: - No caso de relación funcionarial: mediante certificación expedida pola Secretaría do Concello ou órgano competente da Administración Pública correspondente, onde se teñan prestado os servizos que se acreditan e no que conste como mínimo: Servizos prestados en Corpo, Escala, Subescala, Praza ou Plantilla; Grupo/Subgrupo art.76 RDL5/15; Vínculo; Data de inicio; Data de finlalización e xornada de traballo e certificado de vida laboral expedido pola Tesourería Xeral de Seguridade Social - No caso de relación laboral: mediante certificación expedida pola Secretaría do Concello ou órgano competente da Administración Pública correspondente, onde se teñan prestado os servizos que se acreditan e no que conste como mínimo: Servizos prestados en Corpo, Escala, Subescala, Praza ou Plantilla; Grupo/Subgrupo art.76 RDL5/15; Vínculo; Data de inicio; Data de finalización e xornada de traballo e certificado de vida laboral expedido pola Tesourería Xeral de Seguridade Social e copia do/s contrato/s de traballo/s. En todo caso, da documentación xustificativa que se achegue, deberá concluírse de xeito claro e inequívoco o corpo, escala, categoría profesional ou natureza na que se teñan prestados os servizos que se pretende se valoren. As puntuacións referiranse a cada mes completo de servizos prestados, entendendo que un mes equivale a 30 días naturais. As fraccións de tempo inferiores ao mes puntuaranse proporcionalmente. No suposto de que se aleguen servizos prestados no Concello de Bergondo, coa solicitude de participación no proceso selectivo, a persoa aspirante autoriza ao concello o acceso ao seu expediente persoal para a consulta e acreditación dos servizos prestados neste, agás que manifeste expresamente que non autoriza dita consulta, en tal caso deberá presentar a documentación sinalada nos paragrafos anteriores para a valoración dos servizos prestados.2.1.2. B. A formación específica acreditarase mediante a achega do título correspondente ou certificación ou documento acreditativo equivalente de ter realizado o curso ou acción formativa alegados, e que teña sido expedido/emitido polo órgano/autoridade competente da entidade/ organismo organizador ou responsable aos ditos efectos acreditativos. Nos anteditos documentos acreditativos da realización dos cursos/accións formativas deberá constar: a data da súa realización, a súa duración (en horas e/ou créditos), o seu obxecto e/ou materias/temario/contidos impartidos (agás nos cursos monógráficos, xornadas, simposios, seminarios, congresos ou similares). De non figurar ou acreditarse ditos extremos, non serán obxecto de valoración. En todo caso, non se terán en conta outras formas de acreditación da formación específica diferentes das previstas nestas bases. Non se terán en conta, nin serán obxecto de valoración, aqueles méritos que non teñan sido achegados, nin debidamente acreditados, na forma, prazo e con arranxo aos criterios básicos sinalados na presentes bases xerais e/ou de ser o caso, aqueles outros criterios complementarios e prazos concretos sinalados nas correspondentes bases específicas. Os méritos que se acheguen ou acrediten fóra dos prazos concretos sinalados ao efecto nas respectivas convocatorias e bases específicas, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra previamente achegada en forma e prazo.2.2. A puntuación da fase de oposición suporá un 60% da puntuación máxima alcanzable no proceso selectivo.2.2.1. Desde a total conclusión dun exercicio ou proba ata o comezo do seguinte deberá transcorrer un prazo mínimo de 48 horas e máximo de 40 días hábiles.2.2.2. Os/as aspirantes serán convocados para cada exercicio en chamamento único, salvo casos de forza maior debidamente xustificados e apreciados discrecionalmente polo órgano de selección. Serán excluídos do proceso selectivo quen non compareza, salvo nos supostos alegados e xustificados con anterioridade á celebración do exercicio e nos casos de forza maior acaecidos o mesmo día da realización, apreciados discrecionalmente polo órgano de selección, que deberá adoptar resolución motivada para o efecto. A non presentación dun aspirante a calquera dos exercicios obrigatorios no momento de ser chamado determinará automaticamente o decaemento do seu dereito a participar nese e nos sucesivos, quedando excluído en consecuencia do procedemento selectivo.2.2.3. A orde de actuación das persoas opositoras será o que resulte do sorteo ao que se refire o Decreto 95/1991 do 20 de marzo, polo que se aproba o Regulamento de selección de persoal da Administración da Comunidade Autónoma de Galicia.2.2.4. Os días de celebración dos exercicios do proceso selectivo os aspirantes deberán ir provistos de DNI ou de documento fidedigno que acredite a súa identidade.2.2.5. O órgano de selección poderá requirir, en calquera momento do proceso selectivo, a acreditación da identidade das persoas aspirantes. Así mesmo, en calquera momento do procedemento, se o órgano de selección tivese coñecemento de que algunha das persoas aspirantes non cumpre calquera dos requisitos esixidos na convocatoria, deberá propoñer a súa exclusión á autoridade convocante, ou no seu caso poñerá en coñecemento da mesma que puidese concorrer esta circunstancia para que, previas as comprobacións necesarias, resolva ao respecto.2.2.6. Para respectar os principios de publicidade, transparencia, obxectividade e seguridade xurídica que deben rexer no acceso ao emprego público, o órgano de selección establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean expresamente establecidos nas bases da correspondente convocatoria. No caso de que o órgano de selección acorde parámetros para a cualificación dun exercicio en desenvolvemento dos criterios de valoración previstos na convocatoria, aqueles difundiranse con anterioridade á realización do exercicio. O órgano de selección adoptará as medidas necesarias para garantir o anonimato dos aspirantes na corrección dos exercicios, salvo nas exposicións orais que se acorden ou nos exercicios prácticos que non o permitan.2.2.7. Unha vez comezado o proceso selectivo, os anuncios de celebración dos restantes exercicios faranse públicos cun mínimo de 12 horas de antelación á sinalada para o seu inicio, se se trata do mesmo exercicio, ou con 24 horas se se trata dun novo. Estes anuncios publicaranse no taboleiro de edictos da sede electrónica do Concello de Bergondo. Así mesmo, concluído cada un dos exercicios do proceso selectivo, o órgano de selección fará pública no taboleiro de edictos da sede electrónica do Concello da Bergondo, a relación de aspirantes con indicación da puntuación obtida.2.2.8. Calquera referencia normativa do temario entenderase referida ás disposicións legais vixentes na data de publicación no BOP da listaxe definitiva de persoas aspirantes admitidas e excluídas. As normas de dereito positivo relacionadas no temario das convocatorias que fosen derrogadas parcial ou totalmente serán automaticamente substituídas por aquelas que procedan á súa derrogación parcial ou total, con data límite da data de publicación no BOP das listaxes definitivas de persoas aspirantes admitidas e excluídas.2.2.9. A fase de oposición versará sobre as materias comúns e específicas contidas no programa correspondente da convocatoria.2.2.10. Consonte coa previsión contida no artigo 2.4 da Lei 20/2021, na fase de oposición os exercicios non terán carácter eliminatorio e na realización dos exercicios escritos deberá garantirse o anonimato das persoas aspirantes. O programa que rexerá as probas selectivas detallarase no anexo das bases específicas.2.2.11. Os sistemas de cualificación do proceso selectivo recolleranse nas bases específicas da convocatoria.2.2.12. Nos exercicios tipo test, no prazo máximo de 3 días hábiles desde a finalización da proba, o órgano de selección publicará no taboleiro de edictos da sede electrónica do Concello de Bergondo, a relación de respostas correctas ás preguntas formuladas. Os interesados poderán presentar as reclamacións que consideren oportunas referidas ás preguntas, ao seu contido e ao cadro de respostas correctas no prazo de 3 días hábiles contados desde o día seguinte ao da súa publicación.5.3. Acreditación do coñecemento da lingua galega De conformidade co artigo 51 da Lei 2/2015, do 29 de abril, do emprego público de Galicia, para dar cumprimento á normalización do idioma galego nas administracións públicas de Galicia e para garantir o dereito ao uso do galego nas relacións coas administracións públicas no ámbito da Comunidade Autónoma, así como a promoción do uso normal do galego por parte dos poderes públicos de Galicia, realizarase unha proba de coñecemento da lingua galega a aquelas persoas aspirantes propostas para a obtención de praza que consistirá na realización dunha proba escrita que permita acreditar o coñecemento do idioma galego, nun tempo máximo de 30 minutos. Este exercicio terá carácter obrigatorio e eliminatorio e será cualificado como apto ou non apto. No caso de que esta proba de coñecemento non puntuable sexa cualificada como non apta, a persoa candidata será excluída do proceso de selección e a seguinte coa puntuación de méritos máis alta será proposta para a obtención da praza. Se esta persoa non tivese acreditado con anterioridade o coñecemento de lingua galega correspondente, deberá someterse á referida proba de galego cos mesmos efectos expostos con anterioridade. Estarán exentas da realización desta proba aquelas persoas aspirantes que acrediten a posesión do Celga do nivel correspondente esixido na convocatoria específica ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). 5.4. A cualificación final do proceso selectivo que se realice mediante o sistema de concurso-oposición virá determinada pola suma da cualificación final da fase de oposición e a puntuación obtida na fase de concurso.5.5. Criterios de desempate: En caso de empate, nas puntuacións de dúas ou máis persoas aspirantes, e co obxetivo de satisfacer os principios de eficacia, eficiencia, economía, calidade, e mellora da xestión do sector público acudirase por orde aos seguintes criterios ata que se resolva: 1º. En primeiro lugar, atenderase á maior puntuación obtida no apartado de experiencia profesional 2º. De persistir o empate, o maior número de días de desempeño de servizos na praza obxecto desta convocatoria na entidade local convocante.3º. De persistir o empate, atenderase á nota máis alta na fase de oposición.4º.- E de persistir o empate, resolverase por sorteo 6ª. Solicitudes 1. As solicitudes formularanse no modelo oficial de solicitude que figurará como anexo I destas bases xerais. Ese modelo oficial poderá obterse tamén na sede electrónica municipal (https://sede.bergondo. gal/opencms/gl/index. html) e, así mesmo, será facilitado gratuitamente no Rexistro Xeral do Concello de Bergondo, situado na Casa do Concello, na estrada da Coruña, núm.12, 15165 Bergondo. As solicitudes dirixiranse á Alcaldía da Corporación e presentaranse preferentemente de forma telemática a través da sede electrónica do Concello de Bergondo, no enderezo https://sede.bergondo. gal/opencms/gl/index. html. Poderán tamén presentarse no Rexistro Xeral do Concello ou en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. A instancia conterá, alomenos, os datos persoais do aspirante, o seu enderezo para os efectos das notificacións e o código e denominación da praza convocada á que opta. A presentación da instancia de participación implicará a declaración do/a solicitante de estar en posesión de todos e cada un dos requisitos esixidos na Base 4ª das reguladoras da convocatoria e de que coñece e acepta incondicionalmente as bases que rexen o/s presente/s proceso/s selectivo/s.2. O prazo de presentación de solicitudes será de vinte (20) días hábiles contados a partir do seguinte ao da publicación do anuncio da convocatoria no Boletín Oficial do Estado (BOE). 3.- Coas instancias achegarase a seguinte documentación: a) Copia do DNI ou documento equivalente (No caso de presentación telemática pola sede electrónica no propio nome non será preciso achegar este documento). b) Copia da titulación requirida segundo as bases específicas. c) Copia do título de Lingua galega (Celga) ou título equivalente debidamente homologado requirido segundo as bases específicas. d) Relación de méritos acompañada dos xustificantes acreditativos destes. Só se terán en conta para a fase de con- curso os méritos debidamente acreditados, en todos os seus extremos, dentro do prazo de presentación de solicitudes; e non serán obxecto de toma en consideración e valoración, os que se acheguen con posterioridade ao remate do dito prazo, que serán considerados como achega de nova de documentación fóra de prazo. e) Anexo á instancia segundo o modelo que figura como Anexo II a estas bases. f) Xustificante acreditativo do pagamento dos dereitos de exame na conta bancaria do Concello de Bergondo indicada na Base cuarta.1. h). En todo caso, no documento acreditativo do ingreso dos dereitos de exame deberán figurar nome, apelidos e DNI do/da aspirante, e o código e praza á que concorre a persoa interesada. g) Compromiso, de se-lo caso, para no suposto de ser proposto para o correspondente nomeamento como funcionario de carreira, de prestar xuramento ou promesa, no modo que prevé o Real decreto 707/1979, do 5 de abril. h) A demáis esixida, de ser o caso, polas correspondentes bases específicas.4. A documentación a que se refiren os apartados anteriores poderá ser presentada en copia simple do orixinal. Non obstante conforme establece o artigo 28 da Lei 39/2015, de 1 de outubro, do procedemento administrativo común, o Concello de Bergondo cando considere que existen dúbidas derivadas da calidade da copia, poderá solicitar o cotexo das copias aportadas polo interesado, para o que poderá requirir a exhibición do documento ou da información orixinal. En todo caso os interesados responsabilizaranse da veracidade dos documentos que presenten, reservándose este Concello a facultade de exercer as medidas de esixencia de responsabilidade oportunas no caso de falsidade na documentación achegada.5. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.6. No caso que proceda, os/as aspirantes poderán elixir en cal dos dous idiomas oficiais na comunidade autónoma de Galicia queren realizar o seus exames, para o cal, deberán facelo constar na súa solicitude. De non indicalo, os cuestionarios das probas selectivas distribuiranse, por defecto, en galego.7. A non presentación da solicitude en tempo e forma supoñerá a non admisión do aspirante ao proceso selectivo.7ª. Dereitos de exame Será requisito necesario para participar nestas probas selectivas aboar, dentro do prazo de presentación de instancias (na conta especificada na base 4ª.1. h), as seguintes cantidades en concepto de dereitos de exame determinadas en función do grupo de clasificación da praza convocada fixados na Ordenanza fiscal reguladora da taxa por expedición de documentos administrativos do Concello de Bergondo (BOP núm.3 do 04.01.2018). O solicitante achegará xunto coa súa instancia, o documento acreditativo da transferencia a favor do Concello de Bergondo ou ingreso na conta IBAN ES95 2080 0045 9831 1000 0071: - Postos de traballo encadrados no grupo IV ou subgrupo C2: 14 €. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base sexta. A taxa por dereitos de exame deberá aboarse necesariamente dentro do prazo de presentación de instancias, e a falta de pago en dito prazo determinará a exclusión definitiva do aspirante das probas selectivas. Aqueles aspirantes excluídos definitivamente das listas poderán solicitar o reintegro das taxas por dereitos de exame.8ª. Admisión de aspirantes. Desenvolvemento do Proceso selectivo 1. Expirado o prazo de presentación de instancias, a Alcaldía ditará resolución no prazo máximo dun mes, declarando aprobada a listaxe provisional de admitidos e excluidos. Na devandita resolución, que se publicará no Boletín Oficial da Provincia e no Taboleiro de anuncios da sede electrónica municipal, indicarase os admitidos e excluídos, con expresión das causas da exclusión, e concederase un prazo de 10 días hábiles para reclamar, emendar ou corrixir defectos, a teor do disposto no artigo 68 da Lei 39/2015, de 1 de outubro, do procedemento administrativo común das administracións públicas. A data de publicación no Boletín Oficial da Provincia será a determinante dos prazos para os efectos das posibles reclamacións. As subsanacións referiranse exclusivamente a documentación existente e con data anterior á finalización do prazo para a presentación de solicitudes contemplado na Base sexta 2 das presentes bases. O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen os procesos selectivos.2. As reclamacións serán aceptadas ou rexeitadas, de ser o caso, na resolución da Alcaldía ou órgano delegado pola que se aprobe a listaxe definitiva de admitidos e excluidos. A devandita resolución, que se publicará igualmente no Boletín Oficial da Provincia e no Taboleiro de anuncios da sede electrónica municipal, conterá a composición nominal do tribunal cualificador, con titulares e suplentes, e o lugar, data e hora da celebración do primeiro exercicio das probas selectivas. O comezo das probas selectivas deberá anunciarse con 10 días de antelación, como mínimo, no Boletín Oficial da Provincia e no taboleiro electrónico de edictos do Concello. Unha vez comezadas as probas selectivas non será obrigatoria a publicación de celebración dos sucesivos exercicios no Boletín Oficial da Provincia. Os resultados das probas, as convocatorias de exames, citacións e emprazamentos aos aspirantes, así coma calquera actuación do tribunal cualificador levaranse a cabo unicamente a través do taboleiro electrónico de anuncios do concello (https://sede.bergondo. gal/opencms/gl/informacion/), medio exclusivo de notificación aos interesados de conformidade co previsto no artigo 45.1. b) da Lei 39/2015 de procedemento administrativo común das Administracións Públicas, salvo que estas bases dispoñan expresamente o contrario, non obstante o concello se o estima oportuno poderá utilizar ademais outros medios de publicación ou comunicación. Os aspirantes serán convocados para cada exercicio con chamamento único, aínda que este teña que dividirse en varias sesións, debendo asistir os aspirantes á sesión á que sexan convocados. Serán excluídos do proceso selectivo quen non compareza, salvo nos supostos alegados e xustificados con anterioridade á celebración do exercicio e nos casos de forza maior acaecidos o mesmo día da realización, polo que o tribunal deberá adoptar resolución motivada para o efecto. A non presentación dun aspirante a calquera dos exercicios obrigatorios no momento de ser chamado determinará automaticamente o decaemento do seu dereito a participar nese e nos sucesivos, quedando excluído en consecuencia do procedemento selectivo. Entre o final dunha proba ou exercicio e a celebración do sucesivo deberá transcorrer un prazo mínimo de 48 horas e un máximo de 40 días.3. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba.4. O contido de cada proba, a forma do seu desenvolvemento, o sistema de cualificación dos exercicios e os programas específicos, serán os determinados nas correspondentes bases específicas. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, excluiráselle, logo da audiencia do interesado, comunicándoo no mesmo día á autoridade que convocaou o proceso selectivo.5. Cando nas bases específicas non conste expresamente a duración dunha proba ou exercicio, o tribunal decidirá ao respecto, atendo á natureza e ás característica da dita proba.6. Nos exercicios que comprendan probas físicas o tribunal poderá esixir certificado médico que acredite que os aspirantes atópanse nas debidas condicións para levalos a efecto ou sometelos a recoñecemento médico previo.9ª. Tribunal cualificador 1. Consonte cos artigos 55 e 60 do TRLEBEP, co Real Decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios na administración local e co artigo 11 do Regulamento xeral de ingreso do persoal ao servizo da Administración Xeral do Estado aprobado por Real Decreto 364/1995, os tribunais de selección de persoal deben ser órganos colexidados e a composición deberá axustarse aos principios de imparcialidade e profesionalidade dos seus membros, debéndose tender á paridade entre muller e home.2. A composición dos tribunais determinarase na convocatoria específica da praza ou prazas que se convoquen, debendo estar integrados, polo menos, por cinco membros. A desinación nominal dos membros do tribunal incluirá a dos respectivos suplentes.3. O persoal de elección ou de designación política, os funcionarios interinos e o persoal eventual non poderán formar parte dos órganos de selección. Así mesmo, o persoal laboral tampouco poderá formar parte dos órganos de selección de funcionarios de carreira. A pertenza aos órganos de selección será sempre a título individual, non podendo ostentarse esta en representación ou por conta de ninguén.4. Os membros dos órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo.5. Os integrantes do tribunal deberán absterse de formar parte deste, cando concorran as circunstancias previstas no artigo 23 da Lei 40/2015, de 1 de outubro de réxime xurídico do sector público, notificándoo á autoridade convocante, ou cando tiveran realizado tarefas de preparación a probas selectivas semellantes á aquí convocada nos cinco anos anteriores á publicación desta convocatoria. Os aspirantes, igualmente, poderán recusar aos membros do Tribunal de acordo co artigo 24 da mencionada Lei.6. Para a válida constitución do tribunal terán que estar presentes o presidente e secretario ou persoas que legalmente as substitúan e un dos vogais. De conformidade co previsto no artigo 17 da Lei 40/2015, de 1 de outubro, de réxime xurídico do sector público o tribunal poderase constituír, convocar, celebrar as súas sesións, adoptar acordos ou remitir actas tanto de forma presencial como a distancia. As decisións adoptaranse por maioría de votos dos membros presentes, resolvendo, en caso de empate, o voto do seu presidente. Nas sesións que celebre o tribunal a distancia os seus membros poderán atoparse en distintos lugares sempre e cando se asegure por medios electrónicos, considerándose tamén tales os telefónicos e audiovisuais, a identidade dos membros ou persoas que as suplan legalmente, o contido das súas manifestacións, o momento nas que estas se produzan, así como a interactividade e intercomunicación en tempo real entre eles e a dispoñibilidade dos medios durante a sesión. O tribunal de selección poderá, se o considera oportuno, valerse de especialistas sobre unha determinada materia que actuarán con voz pero sen voto e os que poderán emitir cantos informes ou ditames lles solicite o tribunal, non sendo tales informes de carácter vinculante e limitaranse ao exercicio das especialidades técnicas que fixeron necesaria ou convinte a súa colaboración co respectivo tribunal. Sempre que así o acorde o Tribunal de Selección no caso de ser necesario a realización de sorteos de desempate entre dous aspirantes ou para a pública apertura dos sobres cos códigos identifícativos dos aspirantes, éste poderase realizar coa soa presenza de a lo menos dous dos membros do Tribunal onde un deles obrigatoriamente terá que ser o Secretario.7. A actuación do tribunal axustarase estrictamente ás bases da convocatoria. Non obstante, o tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases.8. Contra os acordos do órgano de selección poderá interpoñerse un recurso administrativo de alzada ante a alcaldía-presidencia, segundo o artigo 121 da Lei 39/2015, de 1 de outubro, do procedemento administrativo común (LPAC). 9. Para os efectos de percepción de indemnizacións por asistencia como membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.10ª. Relación de aprobados 1. Unha vez terminada a cualificación dos aspirantes, o tribunal publicará nos taboleiros de anuncios do Concello e por orde de puntuación decrecente, que será especificada numéricamente, a relación de aprobados e elevará a dita relación, xunto coa acta da derradeira sesión e a proposta de nomeamento ou contratación, que terá carácter vinculante, á Alcaldía ou órgano delegado para os efectos de tramitación do pertinente nomeamento, se se trata de prazas de funcionarios, ou de formalizar os contratos laborais, no caso de prazas de persoal laboral.2. O tribunal non poderá propoñer un número de candidatos aprobados superior ao número de prazas convocadas. Non obstante o anterior, sempre que os órganos de selección propoñeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, cando se produzan renuncias dos aspirantes seleccionados, antes do seu nomeamento ou toma de posesión, o órgano convocante poderá requirir do órgano de selección relación complementaria dos aspirantes que sigan aos propostos, para seu posible nomeamento como funcionarios de carreira e ou persoal laboral fixo.11ª. Presentación de documentación 1. Os/as aspirantes propostos/as deberán presentar no Rexistro Xeral do Concello de Bergondo, e dentro do prazo de vinte (20) días naturais dende que se faga pública a relación de aprobados por orde de puntuación, os documentos seguintes: a) Fotocopia auténtica ou compulsada do DNI ou documento equivalente. b) Copia auténtica ou fotocopia compulsada do título esixido na correspondente base específica, ou, no seu defecto, xustificante de cumprir todos os requisitos para a súa expedición. Se estes documentos estivesen expedidos depois da data de remate do prazo de presentación de instancias, deberá xustificarse a data na que finalizaron os correspondentes estudios. c) Certificación médica oficial acreditativo de posuír a capacidade funcional para o desempeño das tarefas habituais da praza á que se aspira expedido por facultativo/a competente. No suposto de minusvalía deberá aportarse tamén o certificado acreditativo correspondente. d) Declaración xurada de non ter sido separado, mediante procedemento disciplinario, do servizo de ningunha Administración pública, nin atoparse inhabilitado para o exercicio de funcións públicas por sentencia firme. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. e) Declaración xurada ou promesa de non incorrer en ningún dos supostos de incapacidade ou incompatibilidade establecidos na lexislación vixente e referida ao momento da súa toma de posesión. f) Fotocopia da cartilla da Seguridade Social (no caso de estar afiliado), acompañada do orixinal, ou de ser o caso, xustificación de non estar afiliado. g) Impreso de desinación de conta bancaria. h) De ser o caso, aqueles outros documentos esixidos nas bases específicas.2. Se os aspirantes propostos tivesen a condición de funcionarios públicos, estarán exentos de xustificar documentalmente as condicións e requisitos xa demostrados para obter o seu anterior nomeamento, debendo neste caso presentar certificación da Administración Pública da que dependan, acreditativa da súa condición e, se é o caso, demais circunstancias que consten no seu expediente persoal ou folla de servicios. Se se tratase de nacionais de estados membros da Unión Europea, presentarán ademais a documentación esixida pola Lei do 23 de decembro de 1993.3. Os que dentro do prazo indicado, e salvo os casos de forza maior, non presentasen a documentación, non poderán ser nomeados ou contratados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo.12ª. Formalización do contrato e/ou período de proba (prazas do persoal laboral fixo) 1. Concluído o proceso selectivo e presentados os documentos a que se refire a base 11ª anterior, a Alcaldía, de acordo coa proposta do tribunal cualificador, procederá á resolver a contratación do persoal laboral fixo. Os candidatos deberán asinar o contrato de traballo no prazo máximo dun mes, a contar do día seguinte ao que lle sexa notificada a resolución que acorda a súa contratación. Ata que non se formalice o contrato e non se incorpore ao traballo, o aspirante non terá dereito a prestación económica algunha.2. Os contratos poderán quedar sometidos a un período de proba, que terá unha duración especificada para cada caso na correspondente convocatoria específica.13ª. Formación de bolsas de traballo 1. Formarase unha bolsa de traballo, para a cobertura de prazas de funcionarios con carácter interino ou prazas de persoal laboral con contratacións laborais temporais, cos aspirantes daqueles procesos selectivos finalizados ao abeiro da presente convocatoria, e configurada por orde descendente das puntuacións acadadas no proceso selectivo.2. Esta bolsa terá por obxecto habilitar unha listaxe de aspirantes á que se acudirá, nos supostos legais procedentes e con arranxo ás modalidades de emprego (funcionariaos/laborais) correspondentes, para futuras e xustificadas incorporacións de persoal temporal con equivalente condición profesional á do seleccionado na convocatoria e proceso selectivo dos que se derive a dita bolsa. A súa creación, funcionamento e xestión rexerase polas normas sinaladas a continuación ou, no seu caso, e con carácter complementario, nas respectivas convocatorias e bases específicas. I. Obxecto. Supostos e ámbito de aplicación O recurso a esta bolsa, para a incorporación e contratación ou nomeamento do persoal temporal pretendido, deberá cinguirse e adecuarse aos supostos, criterios, requisitos e modalidades/tipoloxías funcionariais ou laborais-contractuais previstas, segundo o caso, pola normativa aplicable ao efecto en cada momento; e, concretamente, e segundo o marco normativo actualmente vixente, ao disposto nos artigos 10 e 11 do Texto Refundido da Lei do Estatuto Básico do Empregado Público (TRLEBEP); 23 a 27 da Lei 2/2015 do emprego público de Galicia (LEPG); Estatuto dos Traballadores ou aqueloutras disposicións análogas e/ou concordantes vixentes en cada momento. No expediente correspondente deberá figurar a descrición e xustificación da necesidade laboral/funcional temporal cuxa cobertura se pretenda; debendo acreditarse/xustificarse a efectiva concorrencia da urxencia e/ou aqueloutros supostos ou circunstancias excepcionais que, segundo a normativa vixente no momento, permitirían a incorporación do persoal temporal pretendido (xa sexa en réxime laboral ou ben funcionarial, segundo o que proceda). Con acreditación, asemade, por parte da Intervención Municipal, da existencia de crédito adecuado e suficiente. O obxecto das ditas incorporacións temporais será a realización das funcións/tarefas propias das prazas/postos/categorías a desempeñar (nos termos do legalmente definido ao efecto, e con arranxo á capacitación profesional, legal e formativa inherentes), segundo as necesidades de servizo que as teñan motivado; e, en todo caso, con arranxo aos criterios organizativos e funcionais derivados do previsto, ao efecto, na RPT ou instrumento organizativo equivalente vixente en cada momento. II. Vixencia A creación e entrada en vigor destas bolsas anulará calquera outra de obxecto e/ou características equivalentes que poida existir no Concello, e terá unha vixencia de cinco anos (contados dende o día seguinte ao da publicación da resolución aprobatoria das bolsas). Non obstante, quedarán anuladas automaticamente, antes da finalización da dita vixencia, coa entrada en vigor efectiva doutra bolsa con obxecto e/ou características equivalentes; xa sexa por convocatoria específica ao efecto (por terse esgotado a aquí regulada, ou por calquera outra causa debidamente acreditada), ou ben porque se derive da convocatoria de novos procesos selectivos. III.- Funcionamento e xestión.1. Chamamentos. Os chamamentos para a formalización dos nomeamentos/contratacións realizaranse en base á orde de prelación vixente, en cada momento, entre os/as integrantes da bolsa de traballo; e, polo tanto, respectando a posición ordinal (por orde descendente) que, en cada momento, ostenten nela. En caso de oferta simultánea de varias contratacións, estas ofreceranse en bloque, para a súa elección segundo a orde de prelación de aspirantes. Os chamamentos realizaranse por vía telefónica e correo electrónico, ao número e dirección de correo electrónico facilitados, polo/as integrantes da bolsa de traballo, no momento de terse presentado ao proceso selectivo para a súa creación; así, en aras a unha adecuada eficacia deste procedemento, os/as interesados/as deberán comunicar ao Concello, baixo a súa responsabilidade, calquera alteración destas datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida dende as 9:00 ás 14:30 horas), a distinta horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), si se está a expensas de que acepten os/as integrantes da lista anteriores e que tiveran sido chamados previamente, o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas (contado dende a hora de contestación da chamada ou, de non producirse, dende a hora da última chamada sen resposta) para aceptar, ou non, a oferta realizada. a) De non terse producido ningún tipo de resposta ao chamamento (no prazo máximo antedito), aplicaranse ao/á integrante os mesmos efectos, en relación coa súa situación na bolsa, que os previstos para os supostos de rexeitamento inxustificado do chamamento e, polo tanto, nos termos do sinalado a continuación, implicará o seu pase ao último lugar da bolsa; e así, sucesivamente, para cada un dos/as integrantes que incorran en falta de resposta. b) De terse respondido a dito chamamento, no prazo sinalado, procederase do seguinte xeito, segundo se teña producido á aceptación ou rexeitamento da oferta de incorporación realizada: b.1.- No suposto de rexeitamento da oferta, o/a interesado/a deberá alegar algunha das causas/situacións xustificadas que continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía; e todas elas deberán acreditarse documental e fidedignamente no prazo máximo de 3 días hábiles dende o dito rexeitamento. De cumprise co antedito, conservará a súa posición ordinal dentro da bolsa; de non ser así, pasará ao último lugar desta. As ditas causas/situacións de rexeitamento xustificado serán as seguintes: 1. Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.2. Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.3. Estar en situación de servizo activo en calquera Administración Pública ou entidade integrante do sector público, ou ter sido seleccionado/nomeado e atoparse en prazo de toma de posesión ou contratación para acadar a dita situación 4. Estar nalgunha das situacións de servizos especiais contemplada pola normativa de aplicación 5. Ter vixente un contrato de traballo cunha empresa/entidade privada, ou exercer como autónomo.6. Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. b.2.- No suposto de aceptación da oferta, a Alcaldía resolverá a incorporación, na modalidade de emprego que proceda e na data prevista ao efecto, do/a integrante da bolsa chamado e que teña aceptado, ao que se lle requirirá para que antes desta no prazo concreto sinalado ao efecto, presente a seguinte documentación: a) Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer): 1. Aceptación expresa do nomeamento ou contratación, segundo proceda 2. Seguir reunindo todos e cada un dos requisitos esixidos, e acreditados, no momento de terse presentado ao proceso selectivo.3. No caso do persoal funcionario, non estar separada ou separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivera sido separada ou inhabilitada. No caso de persoal laboral, non ter sido despedido/a mediante expediente disciplinario de ningunha administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder á mesma categoría profesional á que pertencía.4. Non estar incurso/a en causa algunha de incapacidade nin de incompatibilidade, de conformidade coa normativa aplicable, que imposibilite a ocupación e desempeño do posto b) Número de afiliación á seguridade social c) Acreditación documental da conta bancaria na que se farían os seus ingresos nominais d) Certificado médico oficial asinado por un colexiado en exercicio no que conste expresamente que ten a capacidade funcional (capacidades e aptitudes físicas e psíquicas) necesaria para o desempeño das funcións e tarefas da praza á que se accede. No caso de que, no prazo sinalado, non cumprira coa presentación da referida documentación (ou desta se deducira que non reúne os requisitos esixidos), ou ben non procedera á incorporación/toma de posesión, entenderase que renuncia/desiste dos seus dereitos inherentes, de tal xeito que non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa; e ademais, agás que poida acreditar, documental e fidedignamente, causas/razóns de forza maior que xustifiquen o dito incumprimento (que serán obxecto de apreciación e estimación discrecional e potestativa por parte da Alcaldía), pasará a ocupar o último lugar da bolsa. Así mesmo, tamén pasará a ocupar o dito último lugar da bolsa no caso de que proceda a renunciar ou desistir do posto de traballo, unha vez aceptado expresamente o nomeamento ou contratación, e antes de proceder á efectiva incorporación/toma de posesión/formalización do contrato de traballo.2. Baixa definitiva. A acumulación, por un mesmo integrante da bolsa, de tres situacións de falta de resposta (en prazo) aos chamamentos, rexeitamento inxustificado, incumprimento da presentación da documentación previa á incorporación/toma de posesión e/ou do prazo/datas fixados ao efecto, dará lugar á súa baixa definitiva na bolsa. Igualmente, tamén serán causas de baixa definitiva as seguintes: 1. Solicitude de baixa voluntaria por parte dos/as integrantes da bolsa 2. Non reunir os requisitos requiridos (ou terse producido falsidade na acreditación destes) 3. Ter sido separado ou inhabilitado do servizo público.4. Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento En todo caso, a dita baixa definitiva deberá ser acordada, mediante resolución debidamente motivada, por parte da Alcaldía e deberase garantir aos afectados o trámite de audiencia.3. Dilixencia de chamamentos. Ao obxecto da súa adecuada xustificación, consulta e acreditación administrativa, o/a empregado/a público/a que se teña encargado dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados; debendo indicar, cando menos, os días e horas nos que se realizaran as chamadas e o envío de correos electrónicos, así como do remate do prazo para responder ao chamamento, e se o/a aspirante tivo respondido en prazo e aceptado, ou non, a oferta de nomeamento realizada (e sen prexuízo daqueloutras incidencias/circunstancias que, de ser o caso, se estime oportuno reflectir). 4. Fin da relación de emprego e reingreso na bolsa O persoal temporal que teña sido incorporado ao abeiro destas bolsas finalizará a súa relación de emprego, ademais de polas causas xerais que determinan a perda da condición de empregado público, cando rematen as causas que tiveran motivado a dita incorporación e o nomeamento ou contratación correspondentes ou, no seu caso, concorra algunha das restantes causas de finalización legalmente previstas, segundo o caso. Ao producirse a finalización da súa relación de emprego como persoal temporal regresará á posición ordinal que, en cada momento, lle corresponda dentro da bolsa, agás que a finalización da relación de emprego se debera a unha renuncia ao posto de traballo unha vez producida a contratación ou toma de posesión, en cuxo caso regresará á bolsa no seu último lugar; non obstante, nos casos nos que a relación de emprego finalice por mor dunha situación ou suposto legal con reserva de posto e/ou con garantía/posibilidade de reincorporación, manterá a súa posición ordinal na bolsa en tanto siga vixente a dita reserva de posto ou garantía/posibilidade de incorporación.5. Situacións ordinarias nas que se poderán atopar os/as integrantes de cada unha das bolsas. a.- “Dispoñible”. Atoparse entre a listaxe de integrantes da bolsa á espera de ser chamado/a. b.-”Traballando”. Atoparse traballando para o propio Concello como consecuencia de ter sido nomeado/a ou contratado/a a través da bolsa Finalizada a vixencia do correspondente contrato/nomeamento, pasarase novamente á situación de “dispoñible”, mantendo a posición ordinal anterior na bolsa de orixe, agás nos supostos excepcionais sinalados no apartado 4 anterior. No caso de que os/as empregados/as “traballando” se atopen incluídos como dispoñibles noutras bolsas de emprego temporal do Concello, poderán aceptar ou rexeitar outra contratación ou nomeamento temporal que se lles ofreza a través destas. No caso de aceptar, considerarase como “renuncia voluntaria” na súa relación de emprego en vigor e pasarán como “dispoñibles” ao final da bolsa de emprego da que tivera derivado a contratación ou nomeamento ao que se renuncie. c.- “Baixa definitiva”. Implica a exclusión definitiva da bolsa, e se derivará dos supostos/circunstancias sinalados no apartado 2 anterior. En todo caso, a dita baixa definitiva deberá ser acordada, mediante resolución debidamente motivada, por parte da Alcaldía e deberase garantir aos afectados o trámite de audiencia.6. Mellora de emprego As persoas que figuren na lista de agarda correspondente e teñan formalizado un nomeamento nesta Administración de duración igual ou inferior a un ano serán chamados para novos nomeamentos pola súa orde de prelación nos seguintes casos: 1. Cando o novo nomeamento sexa para a execución dun programa de carácter temporal.2. Cando o novo nomeamento sexa para a cobertura dunha praza vacante. A mellora só se ofertará unha vez por persoa aspirante e só poderán cambiar de nomeamento en virtude de mellora de emprego unha única vez durante o período que se manteña a lista de agarda.7. Competencia para a xestión ordinaria das bolsas A competencia para a xestión administrativa e ordinaria das bolsas de emprego correspóndelle ao servizo ou unidade administrativa que teña atribuída a xestión de persoal/RR. HH; cuxo persoal asumirá os trámites operativos e materias pertinentes.8. Dereito de acceso e información Garantirase aos interesados a posibilidade de acceso/información respecto da bolsa de emprego vixente en cada momento, mediante os medios que o fagan posible e con adecuación, en todo caso, ás previsións/limitacións normativas aplicables ao respecto do dereito de acceso á información pública e da protección de datos de carácter persoal. E isto sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou ao órgano competente correspondente.14ª. Incidencias O tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. Sen prexuízo do establecido na base 17ª as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 53 da Lei 39/2015, do 1 de outubro, do procedemento administrativo común das administarcións públicas, sendo a única obriga para o tribunal de selección a de expoñer os criterios técnicos xerais que se tiveron en conta para a obtención da puntuación.15ª.- Normativa de aplicación Os procesos selectivos citados rexeranse polo establecido nestas bases xerais e nas correspondentes bases específicas de cada convocatoria. Para o non previsto nestas bases serán de aplicación a Lei 20/2021, de 28 de decembro, de medidas urxentes para a redución da temporalidade no emprego público; Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, de Administración Local de Galicia; o Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; Real Decreto Lexislativo 2/2015, de 23 de outubro, polo que se aproba o texto refundido da lei do Estatuto dos Traballadores; Lei 2/2015, do 29 de abril, do emprego público de Galicia; Real decreto 896/1991, do 7 de xuño, polo que se establecen as regras básicas e programas mínimos do procedemento de selección dos funcionarios de administración local; Lei 39/2015, do 1 de outubro, do procedemento administrativo común das administracións públicas; Lei 40/2015, do 1 de outubro, de réxime xurídico do sector público; e demais disposicións vixentes que puidesen resultar de aplicación.16ª.-Protección de datos de carácter persoal De acordo co establecido pola normativa vixente en materia de protección de datos, informámoslle a aqueles aspirantes que presenten a súa solicitude para participar no presente procedemento de selección de que o Responsable de Tratamento dos seus datos persoais é Concello de Bergondo, con dirección na estrada da Coruña, núm.12, 15165 Bergondo (A Coruña). Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Os aspirantes terán dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, Concello de Bergondo dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade.17ª.-Norma final 1. Corresponderá unha compensación económica, equivalente a vinte días de retribucións fixas por ano de servizo, prorrateándose por meses os períodos de tempo inferiores a un ano, ata un máximo de doce mensualidades, para o persoal funcionario interino ou o persoal laboral temporal que, estando en activo como tal, vise finalizada a súa relación coa Administración pola non superación do proceso selectivo de estabilización. No caso do persoal laboral temporal, dita compensación consistirá na diferenza entre o máximo de vinte días do seu salario fixo por ano de servizo, cun máximo de doce mensualidades, e a indemnización que lle correspondese percibir pola extinción do seu contrato, prorrateándose por meses os períodos de tempo inferiores a un ano. No caso de que a citada indemnización for recoñecida en vía xudicial, procederase á compensación de cantidades. A non participación do candidato ou candidata no proceso selectivo de estabilización non dará dereito a compensación económica en ningún caso.2. A presente convocatoria, as súas Bases e tódolos actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, de 1 de outubro, do procedemento administrativo común das administracións públicas. Sen prexuízo do anterior; as solicitudes de revisión de exame poderán ser presentadas no prazo máximo de 3 días hábiles a contar desde a publicación do anuncio de cualificacións da proba. Tales solicitudes serán resoltas polo Tribunal de Selección no prazo máximo de 1 mes a contar desde a presentación da mesma. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un mes a contar desde a publicación ou notificación do acordo, de conformidade co previsto nos artigos 121 e 122 da Lei 39/2015, de 1 de outubro, do procedemento administrativo común das administracións públicas, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres meses, transcorrido este prazo sen que recaia resolución, se poderá entender desestimado o recurso conforme o previsto no artigo 122.2 da Lei 39/2015, de 1 de outubro, do procedemento administrativo común das administracións públicas. ANEXO I Enlace á solicitude xeral da sede electrónica municipal: https://sede.bergondo. gal/sxc/es/procedimientosytramites/index. html#empleo_publico ANEXO II – ANEXO PARA PRESENTAR COA SOLICITUDE DE PARTICIPACIÓN CONVOCATORIA PRAZAS DE ESTABILIZACIÓN DE EMPREGO TEMPORAL DO CONCELLO DE BERGONDO INCLUÍDAS NA OFERTA DE EMPREGO PÚBLICO EXTRAORDINARIA DE 2022, AO ABEIRO DA DISPOSICIÓN ADICIONAL SEXTA DA LEI 20/2021, DE 28 DE DECEMBRO APELIDOS E NOME DA PERSOA INTERESADA DECLARO que estou en posesión de todos e cada un dos requisitos esixidos na base 4ª das xerais reguladoras da convocatoria, que coñezo e acepto incondicionalmente as bases que rexen o presente proceso selectivo, que no caso de obter a praza comprométome a prestar xuramento ou promesa de conformidade co RD 70/1979 e que non teño sido separado/a mediante expediente disciplinario do servizo de calquera das Administracións Publicas, nin estar inhabilitado/a para o desenvolvemento de funcións publicas por sentenza firme e presento a miña solicitude á seguinte praza: MÉRITOS QUE SE ACHEGAN:  Servizos prestados na Administración Local, en prazas iguais ou similares á que se pretende acceder  Servizos prestados na Administración Local, en categorías distintas á praza á que se pretende acceder  Servizos prestados noutra Administración Pública, en prazas iguais ou similares á que se pretende acceder  Servizos prestados noutra Administración Pública, en categorías distintas á praza á que se pretende acceder  Acreditación de coñecemento da lingua galega (Celga correspondente segundo as bases específicas)  Cursos relacionados relacionado coas funcións propias da praza obxecto da convocatoria, impartidos por unha administración pública ou entidade pública nos termos da Base 5ª.3. B: En a de de 2022 Asdo. BASES ESPECÍFICAS QUE REGULAN O PROCESO SELECTIVO DUNHA PRAZA DE OPERARIO SERVIZOS VARIOS CORRESPONDENTE AO PROCESO DE ESTABILIZACIÓN DE EMPREGO TEMPORAL DO CONCELLO DE BERGONDO INCLUÍDA NA OFERTA DE EMPREGO PÚBLICO EXTRAORDINARIA DE 2022, AO ABEIRO DO ARTIGO 2.1 E 2.4 DA LEI 20/2021, DE 28 DE DECEMBRO. PRIMEIRA.- Descrición do posto.1.- É obxecto desta convocatoria o posto de persoal laboral, pertencente ao grupo IV, denominación de “Operario servizos varios”, con código 04.01.00.03, adscrito á Unidade de Obras e Servizos do Departamento de Obras e Servizos Básicos.2.- As funcións principais do posto son as descritas na Relación de Postos de Traballo (RPT) do Concello de Bergondo, aprobada definitivamente polo pleno na sesión celebrada o 22 de marzo de 2018, publicada no BOP núm.66 do 09.04.2018.3.- O citado posto está dotado coas retribucións básicas correspondentes ao devandito grupo e subgrupo de titulación e as complementarias consignadas no vixente orzamento municipal para o mesmo. SEGUNDA.- Condicións das persoas aspirantes.1. Requisitos xerais: Os sinalados na base Cuarta das bases xerais reguladoras desta convocatoria.2. Requisitos específicos: A. Titulación: Estar en posesión da titulación de graduado en Educación Secundaria Obrigatoria ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. B. Estar en posesión do certificado CELGA nivel 3 ou de ter superados os estudos conducentes á obtención da validación do nivel de competencia en lingua galega equivalente ao CELGA 3 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola Orde do 10 de febreiro de 2014, ou estar en condicións de obtelo á data de finalización do prazo de presentación de solicitudes. TERCEIRA.- Exercicios da fase de oposición Exercicios de carácter obrigatorio e non eliminatorio. A puntuación máxima que se pode acadar é de 60 puntos. - Primer exercicio: Consistirá en contestar, por escrito un cuestionario tipo test de trinta (30) preguntas, máis tres (3) de reserva, con catro (4) respostas alternativas das que só unha será a correcta, sobre o contido do programa contemplado nas presentes bases. As preguntas de reserva deberán ser contestadas polos/as aspirantes e utilizaranse para substituír aquelas preguntas do exame inicial que fosen anuladas polo tribunal, previo acordo motivado ao respecto. Neste suposto, a pregunta anulada do exame inicial darase por non formulada e será substituída pola primeira pregunta de reserva, e así sucesivamente no caso de que houbese máis dunha anulación. O tempo máximo para realizar este exercicio será de corenta minutos. Cada resposta correcta sumará 1,00 puntos. As respostas incorrectas non restarán puntos. A puntuación máxima que se pode acadar no primeiro exercicio é de 30,00 puntos. - Segundo exercicio: Consistirá nunha proba práctica, na que haberá que realizar un exercicio práctico consistente na realización dalgunha tarefa relacionada coas materias contidas no programa e coas funcións do posto de traballo. A duración máxima será de corenta e cinco minutos. Durante a realización da proba práctica o Tribunal de selección poderá formular as preguntas que considere oportunas para unha mellor valoración das capacidades do aspirante. Neste exercicio valorarse de xeito especial a pericia propia do oficio ou labor, a celeridade na execución e a limpeza do traballo executado. A valoración do segundo exercicio será de 0 a 30,00 puntos. A cualificación total da fase de oposición virá determinada pola suma das puntuacións obtidas en ámbolos dous exercicios. A puntuación mínima que deberá acadarse para entender superada a fase de oposición será de 30 puntos. CUARTA. Acreditación do coñecemento do galego Rexerase polo disposto na Base 5ª, apartado 5.3 da Bases xerais que regularán a convocatoria do proceso selectivo correspondente á praza de estabilización de emprego temporal do Concello de Bergondo incluídas na oferta de emprego público extraordinaria de 2022, ao abeiro do artigo 2.1 e 2.4 da Lei 20/2021, de 28 de decembro, de medidas urxentes para a reducción da temporalidade no emprego público. QUINTA.- Programa da convocatoria. Tema 1.- O municipio: Competencias. Tema 2.- Dereitos e deberes dos/as empregados/as públicos/as. Tema 3.- Tipos de maquinaria e ferramenta en albanelería. Maquinaria pesada e maquinaria manual. Ferramentas manuais. Características e usos. Tema 4.- Materiais auxiliares empregados na albanelería. Mallas, cantoneiras, perfís auxiliares, selantes, etc. Tema 5.- Manexo e mantemento de maquinaria da área de obras: Tractores e apeiros (remolque, rozadoras, limpapraias), rozadora, motoserras, sopradores e outra maquinaria de obras. Tema 6.- Coñecementos básicos de mecánica do tractor: Motor diésel. Principios fundamentais e funcionamento. Tema 7.- Coñecementos básicos de electricidade e pintura. Nocións xerais sobre a retirada de residuos. Tema 8.-. Mantemento e limpeza de espazos públicos e mobiliario urbano. Tema 9.- Seguridade e saúde no traballo: Dereitos e obrigas dos/as traballadores/as en materia de prevención de riscos laborais. Normas e medidas protectoras individuais e colectivas. A utilización de equipos de protección individual. Tema 10.- Seguridade vial: Sinalización, balizamento e defensas nas obras nas que se executen en vías públicas. Principios xerais. Contra este acordo de aprobación destas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación deste anuncio (artigos 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante esta Alcaldía, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Bergondo, 21 de decembro de 2022 A alcaldesa. Alberto Isaac Cirez Herver